title: Komisjoni direktiiv 2010/58/EL, 23. august 2010 , millega muudetakse nõukogu direktiivi 91/414/EMÜ seoses toimeaine iprodioon kasutusala laiendamisega  EMPs kohaldatav tekst

text:
               24.8.2010

               ET

               Euroopa Liidu Teataja

               L 221/12

         KOMISJONI DIREKTIIV 2010/58/EL,
   23. august 2010,
   millega muudetakse nõukogu direktiivi 91/414/EMÜ seoses toimeaine iprodioon kasutusala laiendamisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõike 1 teise lõigu teist taanet,
   ning arvestades järgmist:

               (1)

               Komisjoni direktiiviga 2003/31/EÜ (2) kanti toimeaine iprodioon direktiivi 91/414/EMÜ I lisasse.

               (2)

               Iprodiooni lisasse kandmist taotledes esitas ainus teavitaja Bayer iprodiooni fungitsiidina kasutamise kohta andmed, mis toetasid üldist järeldust, mille kohaselt võib eeldada, et iprodiooni sisaldavad taimekaitsevahendid täidavad direktiivi 91/414/EMÜ artikli 5 lõike 1 punktides a ja b sätestatud ohutusnõuded.

               (3)

               Lisaks nimetatud kasutusalale taotles teine teavitaja DEVGEN muudatust, mis lubaks iprodiooni kasutada nematitsiidina. Kasutusala sellise laiendamise toetamiseks esitas teavitaja DEVGEN täiendava teabe.

               (4)

               Prantsusmaa hindas esitatud teavet ja teavitas 12. jaanuaril 2010 komisjoni oma järeldusest, et taotletav kasutusala laiendamine ei too kaasa mingeid ohte lisaks nendele, mida on juba arvesse võetud direktiivi 91/414/EMÜ I lisa iprodiooni käsitlevates erisätetes ja komisjoni kõnealust ainet käsitlevas läbivaatusaruandes. Täpsemalt on Prantsusmaa riskihindamise kõnealustes valdkondades ette valmistanud hindamisaruande mitmeid täiendusi, mille järeldused kinnitavad kasutusala sellise laiendamise lubatavust.

               (5)

               Seega on iprodiooni käsitlevate erisätete muutmine õigustatud.

               (6)

               Seega on asjakohane direktiivi 91/414/EMÜ vastavalt muuta.

               (7)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad vastu ja avaldavad käesoleva direktiivi järgimiseks vajalikud sätted hiljemalt 24. detsembriks 2010. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad kõnealuseid norme alates 25. detsembrist 2010.
   Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 23. august 2010

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  ELT L 101, 23.4.2003, lk 3.

      LISA
      Direktiivi 91/414/EMÜ I lisa 50. rida asendatakse järgmisega:

                     Nr

                     Tavanimetus, tunnuskoodid

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumiskuupäev

                     Loetellu kuulumise lõpptähtaeg

                     Erisätted

                     „50

                     Iprodioon
                     CASi nr 36734-19–7
                     CIPACi nr 278

                     3-(3,5-diklorofenüül)-Nisopropüül-2,4-diokso-imidasolidiin-1-karboksimiid

                     960 g/kg

                     1. jaanuar 2004

                     31. detsember 2013

                     Lubatakse kasutada ainult fungitsiidina ja nematitsiidina.
                     VI lisa ühtsete põhimõtete rakendamisel võetakse arvesse 3. detsembril 2002 alalises toiduahela ja loomatervishoiu komitees iprodiooni kohta koostatud läbivaatusaruande järeldusi, eelkõige selle I ja II lisa. Sellisel üldisel hindamisel peavad liikmesriigid:

                                 —

                                 pöörama erilist tähelepanu põhjavee võimalikule saastamisele, kui toimeainet kasutatakse ulatuslikult tundlikes kliimatingimustes (eriti turbas kasutamise puhul) happelisel mullal (pH-tase väiksem kui 6);

                                 —

                                 hoolikalt arvestama veeselgrootute jaoks kaasneva riskiga, kui toimeainet kasutatakse pinnaveega otseselt piirnevatel aladel. Vajaduse korral tuleks kohaldada riski vähendamise meetmeid.”

         (1)  Täpsemad andmed toimeainete identifitseerimise ja määratlemise kohta on esitatud läbivaatusaruandes.


title: Komisjoni direktiiv 2011/5/EL, 20. jaanuar 2011 , millega muudetakse nõukogu direktiivi 91/414/EMÜ, et lisada toimeainete hulka hümeksasool, ja otsust 2008/934/EÜ  EMPs kohaldatav tekst

text:
               21.1.2011

               ET

               Euroopa Liidu Teataja

               L 18/34

         KOMISJONI DIREKTIIV 2011/5/EL,
   20. jaanuar 2011,
   millega muudetakse nõukogu direktiivi 91/414/EMÜ, et lisada toimeainete hulka hümeksasool, ja otsust 2008/934/EÜ
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Hümeksasool kuulus nimetatud loetellu.

               (2)

               Määruse (EÜ) nr 1490/2002 artikli 11e kohaselt võttis taotleja kahe kuu jooksul pärast hindamisaruande projekti kättesaamist tagasi oma toetuse toimeaine kandmisele direktiivi 91/414/EMÜ I lisasse. Seepärast otsustati komisjoni 5. detsembri 2008. aasta otsusega 2008/934/EÜ nõukogu direktiivi 91/414/EMÜ I lisasse teatavate toimeainete kandmata jätmise kohta ja neid toimeaineid sisaldavate taimekaitsevahendite lubade tühistamise kohta (4) hümeksasooli lisasse mitte kanda.

               (3)

               Esialgne teavitaja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta nõudis, et kohaldataks kiirendatud menetlust, mis on sätestatud komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) (5) artiklites 14–19.

               (4)

               Taotlus esitati Soomele, kes oli määrusega (EÜ) nr 451/2000 nimetatud referentliikmesriigiks. Kiirendatud menetluse jaoks ettenähtud tähtajast peeti kinni. Toimeaine spetsifikatsioon ja lubatud kasutusviisid on samasugused nagu need, mida käsitleti otsuses 2008/934/EÜ. Taotlus on kooskõlas ka teiste määruse (EÜ) nr 33/2008 artiklis 15 sätestatud sisuliste ja menetlusnõuetega.

               (5)

               Soome hindas taotleja esitatud uusi andmeid ning koostas lisaaruande. Soome edastas selle aruande 17. septembril 2009 Euroopa Toiduohutusametile (edaspidi „toiduohutusamet”) ja komisjonile. Toiduohutusamet edastas lisaaruande kõigile liikmeriikidele ja taotlejale, et nad saaksid esitada märkusi, ning edastas saadud märkused komisjonile. Kooskõlas määruse (EÜ) nr 33/2008 artikli 20 lõikega 1 ja komisjoni palvel esitas toiduohutusamet 4. novembril 2010 komisjonile oma järelduse hümeksasooli kohta (6). Liikmesriigid ja komisjon vaatasid hindamisaruande projekti, lisaaruande ja toiduohutusameti järeldused läbi toiduahela ja loomatervishoiu alalises komitees ning need vormistati 23. novembril 2010 komisjoni läbivaatamisaruandena hümeksasooli kohta.

               (6)

               Mitmete uuringute põhjal on ilmnenud, et hümeksasooli sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Seetõttu on asjakohane kanda hümeksasool I lisasse, et tagada kõigis liikmesriikides seda toimeainet sisaldavate taimekaitsevahendite lubade väljaandmine vastavalt kõnealuse direktiivi sätetele.

               (7)

               Ilma et see piiraks eelnevat järeldust, on asjakohane koguda lisateavet teatavate küsimuste kohta. Direktiivi 91/414/EMÜ artikli 6 lõikes 1 on sätestatud, et toimeaine kandmisel I lisasse võib kohaldada tingimusi. Seetõttu on asjakohane nõuda, et taotleja esitab lisateavet, mis kinnitab jääkide laadi juurviljades ning ohtu seemnetoidulistele lindudele ja imetajatele.

               (8)

               Toimeaine I lisasse kandmisele peaks eelnema piisav ajavahemik, mille jooksul liikmesriigid ja huvitatud isikud jõuaksid aine loetellu lisamisest tulenevate uute nõuete täitmiseks valmistuda.

               (9)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetellu kandmist anda liikmesriikidele kuus kuud aega hümeksasooli sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas sätestatud tingimuste täitmine. Liikmesriigid peaksid vastavalt vajadusele olemasolevaid lube muutma, need asendama või tühistama direktiivi 91/414/EMÜ sätete kohaselt. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike, III lisa kohaste andmete esitamiseks ja hindamiseks kooskõlas direktiivis 91/414/EMÜ kehtestatud ühtsete põhimõtetega.

               (10)

               Komisjoni 11. detsembri 1992. aasta määruse (EMÜ) nr 3600/92 (millega nähakse ette taimekaitsevahendite turuleviimist käsitleva nõukogu direktiivi 91/414/EMÜ artikli 8 lõikes 2 osutatud tööprogrammi esimese etapi üksikasjalikud rakenduseeskirjad) (7) raames hinnatud toimeainete direktiivi 91/414/EMÜ I lisasse kandmise varasem kogemus on näidanud, et raskusi võib tekkida kehtivate lubade omanike kohustuste tõlgendamisega andmetele juurdepääsu osas. Raskuste vältimiseks tulevikus on vaja täpsustada liikmesriikide kohustused, eelkõige kohustus kontrollida, et loa omanik on näidanud, et tal on juurdepääs toimikule, mis vastab kõnealuse direktiivi II lisa nõuetele. Selline täpsustamine ei too liikmesriikidele ega loa omanikele kaasa uusi kohustusi võrreldes seni vastu võetud direktiividega I lisa muutmiseks.

               (11)

               Seega on asjakohane direktiivi 91/414/EMÜ vastavalt muuta.

               (12)

               Otsuses 2008/934/EÜ on sätestatud, et hümeksasooli ei kanta lisasse ja seda toimeainet sisaldavate taimekaitsevahendite load tühistatakse 31. detsembriks 2011. Hümeksasooli käsitlev rida tuleb nimetatud otsuse lisast välja jätta.

               (13)

               Seega on asjakohane otsust 2008/934/EÜ vastavalt muuta.

               (14)

               Käesoleva direktiiviga ettenähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Otsuse 2008/934/EÜ lisast jäetakse välja hümeksasooli käsitlev rida.
   Artikkel 3
   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. novembriks 2011. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid norme alates 1. detsembrist 2011.
   Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 4
   1.   Vajaduse korral muudavad liikmesriigid direktiivi 91/414/EMÜ kohaselt toimeainena hümeksasooli sisaldavate taimekaitsevahendite olemasolevaid lube või tühistavad need 1. detsembriks 2011.
   Eelkõige kontrollivad nad nimetatud tähtpäevaks, et kõnealuse direktiivi I lisas hümeksasooli suhtes sätestatud tingimused on täidetud, välja arvatud kõnealuseid toimeaineid käsitlevate kannete B osas nimetatud tingimused, ning et loaomanikul on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab hümeksasooli ainsa toimeainena või ühena mitmest toimeainest, mis kõik on hiljemalt 31. maiks 2011 lisatud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealuse direktiivi VI lisas sätestatud ühtsetele põhimõtetele ning arvestades kõnealuse direktiivi I lisa hümeksasooli käsitleva kande B osa. Sellest hinnangust lähtudes otsustavad liikmesriigid, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast otsustamist liikmesriigid

               a)

               vajaduse korral muudavad hümeksasooli ainsa toimeainena sisaldavate toodete kasutusluba või tühistavad selle hiljemalt 31. maiks 2015 või

               b)

               kui toode sisaldab hümeksasooli ühena mitmest toimeainest, muudavad vajaduse korral luba või tühistavad selle hiljemalt 31. maiks 2015 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained on kantud direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 5
   Käesolev direktiiv jõustub 1. juunil 2011.
   Artikkel 6
   Käesolev direktiiv on adresseeritud liikmesriikidele.

      Brüssel, 20. jaanuar 2011

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 224, 21.8.2002, lk 23.

      (4)  ELT L 333, 11.12.2008, lk 11.

      (5)  ELT L 15, 18.1.2008, lk 5.

      (6)  Euroopa Toiduohutusamet; Conclusion on the peer review of the pesticide risk assessment of the active substance hymexazol. EFSA Journal 2010; 8(11):1653. [lk 63]. doi:10.2903/j.efsa.2010.1653. Kättesaadav aadressil: www.efsa.europa.eu

      (7)  EÜT L 366, 15.12.1992, lk 10.

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     Nr

                     Tavanimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „318

                     Hümeksasool
                     CAS-nr:

                        10004-44-1

                     CIPACi nr: 528

                     5-metüülisoksasool-3-ool (või 5-metüül-1,2-oksasool-3-ool)

                     ≥ 985 g/kg

                     1. juuni 2011

                     31. mai 2021

                     A   OSA
                     Lubatakse kasutada ainult fungitsiidina suhkrupeedi seemnete granuleerimiseks kutselistes seemnetöötlusrajatistes.
                     B   OSA
                     VI lisa ühtsete põhimõtete rakendamisel võetakse arvesse 23. novembril 2010 toiduahela ja loomatervishoiu alalises komitees hümeksasooli kohta koostatud hindamise aruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 käitajate ja töötajate turvalisusele. Loa tingimused peavad sisaldama kaitsemeetmete kasutamise nõuet vajaduse korral;

                                 —

                                 seemnetoiduliste lindudele ja imetajatele tekkivatele riskidele.

                           Vajaduse korral hõlmavad kasutustingimused riskide vähendamise meetmete võtmist.
                     Asjaomased liikmesriigid taotlevad kinnitavate andmete esitamist juurviljades esinevate jääkide laadi ning ohu kohta seemnetoidulistele lindudele ja imetajatele.
                     Asjaomased liikmesriigid tagavad, et taotleja esitab nimetatud kinnitava teabe komisjonile 31. maiks 2013.”

         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.


title: Komisjoni direktiiv 2011/37/EL, 30. märts 2011 , millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa  EMPs kohaldatav tekst

text:
               31.3.2011

               ET

               Euroopa Liidu Teataja

               L 85/3

         KOMISJONI DIREKTIIV 2011/37/EL,
   30. märts 2011,
   millega muudetakse Euroopa Parlamendi ja nõukogu direktiivi 2000/53/EÜ (kasutuselt kõrvaldatud sõidukite kohta) II lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 18. septembri 2000. aasta direktiivi 2000/53/EÜ kasutuselt kõrvaldatud sõidukite kohta, (1) eriti selle artikli 4 lõike 2 punkti b,
   ning arvestades järgmist:

               (1)

               Direktiiviga 2000/53/EÜ on keelatud kasutada pliid, elavhõbedat, kaadmiumi või kuuevalentset kroomi alates 1. juulist 2003 turule lastavate sõidukite materjalides ja osades, välja arvatud kõnealuse direktiivi II lisas loetletud juhtudel ning seal kindlaksmääratud tingimustel. Vastavalt direktiivi 2000/53/EÜ artikli 4 lõike 2 punktile b peab komisjon kõnealuse direktiivi II lisa regulaarselt kohandama teaduse ja tehnika arenguga.

               (2)

               Direktiivi 2000/53/EÜ II lisas on loetletud sõidukite materjalid ja osad, mille puhul on tehtud erand kõnealuse direktiivi artikli 4 lõike 2 punktis a sätestatud keelust. Enne kõnealuse erandi kehtivusaja lõppu turule lastud sõidukid võivad sisaldada pliid, elavhõbedat, kaadmiumi või kuuevalentset kroomi materjalides ja osades, mis on loetletud direktiivi 2000/53/EÜ II lisas.

               (3)

               Teatavate materjalide ja osade suhtes, mis sisaldavad pliid, elavhõbedat, kaadmiumi või kuuevalentset kroomi, tuleks jätkuvalt kohaldada erandit direktiivi 2000/53/EÜ artikli 4 lõike 2 punktis a sätestatud keelust, kuna nende ainete kasutamine kõnealustes konkreetsetes materjalides või osades on tehniliselt ja teaduslikult ikka veel vältimatu. Seepärast tuleks pikendada kõnealuste erandite kehtivusaega seni, kuni keelatud ainete kasutamist saab juba vältida.

               (4)

               Plii kasutamine sõidukite elektriseadmetes kasutatavates termoelektrilistes materjalides selleks, et vähendada eralduva soojuse rekuperatsiooni teel CO2 heidet, on praegu tehniliselt ja teaduslikult vältimatu. Seepärast tuleks kõnealuste materjalide suhtes ajutiselt kehtestada erand direktiivi 2000/53/EÜ artikli 4 lõike 2 punktis a sätestatud keelust.

               (5)

               Teatavate materjalide ja osade suhtes, mis sisaldavad pliid, elavhõbedat, kaadmiumi või kuuevalentset kroomi, tuleks jätkuvalt kohaldada kehtivusajata erandit direktiivi 2000/53/EÜ artikli 4 lõike 2 punktis a sätestatud keelust, kuna nende ainete kasutamine sellistes konkreetsetes materjalides või osades, mis on loetletud kõnealuse direktiivi II lisas, on tehniliselt ja teaduslikult ikka veel vältimatu.

               (6)

               Direktiivi 2000/53/EÜ II lisaga on ette nähtud, et kõnealuse direktiivi artikli 4 lõike 2 punkti a sätteid ei kohaldata varuosade suhtes, mis lastakse turule alates 1. juulist 2003, kuid mida kasutatakse enne 1. juulit 2003 turule lastud sõidukite puhul. Selle erandi kohaselt on lubatud remontida sõidukeid, mis on lastud turule enne artikli 4 lõike 2 punktis a sätestatud keelu jõustumist, varuosadega, mis vastavad samadele kvaliteedi- ja ohutusnõuetele kui need osad, millega sõidukid olid algselt varustatud.

               (7)

               Varuosad sõidukite jaoks, mis on lastud turule alates 1. juulist 2003, kuid enne direktiivi 2000/53/EÜ II lisaga ettenähtud erandi kehtivusaja lõppu, ei ole hõlmatud kõnealuse erandiga. Seega peavad selliste sõidukite varuosad olema raskmetallivabad, isegi kui neid kasutatakse algselt raskmetalle sisaldavate osade asendamiseks.

               (8)

               Teatavatel juhtudel on tehniliselt võimatu remontida sõidukit muude kui originaalvaruosadega, kuna see nõuaks kogu sõiduki süsteemi mõõtmete või toimimisomaduste muutmist. Muud varuosad ei sobi sõidukisüsteemidesse, mille valmistamisel algselt kasutati raskmetalle sisaldavaid osasid, ja selliseid sõidukeid ei saa remontida ning need tuleks enneaegselt kasutusest kõrvaldada. Seega tuleks direktiivi 2000/53/EÜ II lisa muuta nii, et oleks võimalik parandada selliseid sõidukeid.

               (9)

               Seepärast tuleks direktiivi 2000/53/EÜ vastavalt muuta.

               (10)

               Käesoleva direktiiviga ettenähtud meetmed on kooskõlas Euroopa Parlamendi ja nõukogu 5. aprilli 2006. aasta direktiivi 2006/12/EÜ (jäätmete kohta) (2) artikli 18 lõike 1 alusel loodud komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2000/53/EÜ II lisa asendatakse käesoleva direktiivi lisa tekstiga.
   Artikkel 2
   Liikmesriigid jõustavad käesoleva direktiivi järgimiseks vajalikud õigus- ja haldusnormid hiljemalt 31. detsembriks 2011.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 30. märts 2011

            Komisjoni nimel

            president

         José Manuel BARROSO

      (1)  EÜT L 269, 21.10.2000, lk 34.

      (2)  ELT L 114, 27.4.2006, lk 9.

      LISA

            „II LISA

               Materjalid ja osad, mille suhtes kehtib erand artikli 4 lõike 2 punktist a

                        Materjalid ja osad

                        Erandi ulatus ja kehtivusaeg

                        Märgistada või tähistada vastavalt artikli 4 lõike 2 punkti b alapunktile iv

                           Plii legeeriva elemendina

                                    1(a).

                                    Masinaehitusteras ja perioodilises kuumsukeldusprotsessis galvaanitud terasosad pliisisaldusega kuni 0,35 massiprotsenti

                                    1(b).

                                    Pidevrežiimil galvaanitud terasleht pliisisaldusega kuni 0,35 massiprotsenti

                        Sõidukid tüübikinnituse kuupäevaga enne 1. jaanuari 2016 ja nende sõidukite varuosad

                                    2(a).

                                    Masinaehitusalumiinium pliisisaldusega kuni 2 massiprotsenti

                        Varuosadena sõidukitele, mis on lastud turule enne 1. juulit 2005

                                    2(b).

                                    Alumiinium pliisisaldusega kuni 1,5 massiprotsenti

                        Varuosadena sõidukitele, mis on lastud turule enne 1. juulit 2008

                                    2(c).

                                    Alumiinium pliisisaldusega kuni 0,4 massiprotsenti

                            (2)

                                    3.

                                    Vasesulam pliisisaldusega kuni 4 massiprotsenti

                            (2)

                                    4(a).

                                    Laagriliuad ja puksid

                        Varuosadena sõidukitele, mis on lastud turule enne 1. juulit 2008

                                    4(b).

                                    Laagriliuad ja puksid mootorites, jõuülekannetes ja õhukonditsioneeride kompressorites

                        Sõidukid tüübikinnituse kuupäevaga enne 1. juulit 2011 ja varuosadena sõidukitele, mis on lastud turule enne 1. juulit 2011

                           Plii ja pliiühendid osades

                                    5.

                                    Akud

                            (2)

                        X

                                    6.

                                    Vibratsioonisummutid

                        Sõidukid tüübikinnituse kuupäevaga enne 1. jaanuari 2016 ja nende sõidukite varuosad

                        X

                                    7(a).

                                    Elastomeeride vulkaniseerivad ained ja stabilisaatorid pidurivoolikutes, kütusevoolikutes, ventilatsioonivoolikutes, elastomeer-/metallosad šassiirakendustes ja mootori montaažiosades

                        Varuosadena sõidukitele, mis on lastud turule enne 1. juulit 2005

                                    7(b).

                                    Elastomeeride vulkaniseerivad ained ja stabilisaatorid pidurivoolikutes, kütusevoolikutes, ventilatsioonivoolikutes, elastomeer-/metallosad šassiirakendustes ja mootori montaažiosades, mis sisaldavad kuni 0,5 massiprotsenti pliid

                        Varuosadena sõidukitele, mis on viidud turule enne 1. juulit 2006

                                    7(c).

                                    Ülekandeseadmetes kasutatavate elastomeeride sideained pliisisaldusega kuni 0,5 massiprotsenti

                        Varuosadena sõidukitele, mis on lastud turule enne 1. juulit 2009

                                    8(a).

                                    Plii joodistes, millega kinnitatakse elektrilised ja elektroonilised osad elektroonikaplaatidele ning plii osade (välja arvatud alumiinium-elektrolüütkondensaatorid) lõpp-punktide, osade tihvtide ja elektroonikaplaatide viimistluses.

                        Sõidukid tüübikinnituse kuupäevaga enne 1. jaanuari 2016 ja nende sõidukite varuosad

                        X (1)

                                    8(b).

                                    Plii elektriseadmete joodistes, väljaarvatud pehmejoodis elektroonikaplaatidel või klaasil

                        Sõidukid tüübikinnituse kuupäevaga enne 1. jaanuari 2011 ja nende sõidukite varuosad

                        X (1)

                                    8(c).

                                    Plii alumiinium-elektrolüütkondensaatorite lõpp-punktide viimistluses

                        Sõidukid tüübikinnituse kuupäevaga enne 1. jaanuari 2013 ja nende sõidukite varuosad

                        X (1)

                                    8(d).

                                    Plii, mida kasutatakse pehmejoodisega jootmisel klaasile õhukuluandurites

                        Sõidukid tüübikinnituse kuupäevaga enne 1. jaanuari 2015 ja nende sõidukite varuosad

                        X (1)

                                    8(e).

                                    Plii kõrge sulamistemperatuuriga joodises (nt pliisulamid, mis sisaldavad pliid 85 massiprotsenti või üle selle)

                            (3)

                        X (1)

                                    8(f).

                                    Plii nõelpistmik-ühendussüsteemides

                            (3)

                        X (1)

                                    8(g).

                                    Plii sellise joodise koostises, millega luuakse stabiilne elektriühendus pooljuhtkiibi ja aluse vahel pöördkiibi (Flip Chip) integraallülituses

                            (3)

                        X (1)

                                    8(h).

                                    Plii joodises, millega kinnitatakse soojuse hajutajad soojuse eemaldile jõupooljuhtseadistes, mille kiibi projektsioonipindala suurus on vähemalt 1 cm2 ja voolutihedus vähemalt 1 A/mm2 ränikiibi pindala

                            (3)

                        X (1)

                                    8(i).

                                    Klaasil paiknevates elektrirakendustes kasutatavates joodistes sisalduv plii (välja arvatud pehmejoodis lamineeritud klaasil)

                        Sõidukid tüübikinnituse kuupäevaga enne 1. jaanuari 2013 ja nende sõidukite varuosad (4)

                        X (1)

                                    8(j).

                                    Plii pehmejoodistes lamineeritud klaasil

                            (3)

                        X (1)

                                    9.

                                    Klapipesad

                        Varuosadena mootoritüüpidele, mis on välja töötatud enne 1. juulit 2003

                                    10(a).

                                    Elektrilised ja elektroonilised osad, mis sisaldavad pliid klaasis või keraamilises materjalis, klaasi või keraamilise materjali koostises, klaaskeraamilises materjalis või klaaskeraamilise materjali koostises.
                                    See erand ei hõlma plii kasutamist järgmistel juhtudel:

                                                —

                                                pirnides ja süüteküünalde glasuuris kasutatav klaas;

                                                —

                                                punktides 10(b), 10(c) ja 10(d) loetletud dielektrilised keraamilised materjalid.

                        X (5) (välja arvatud mootorite piesoelektrilised osad)

                                    10(b).

                                    Plii PZT-põhistes kondensaatorite dielektrilistes keraamilistes materjalides, mis on osa integraallülitustest või eraldiseisvatest pooljuhtidest

                                    10(c).

                                    Plii kondensaatorite dielektrilistes keraamilistes materjalides, mille nimipinge on väiksem kui 125 V vahelduvvoolu või 250 V alalisvoolu puhul

                        Sõidukid tüübikinnituse kuupäevaga enne 1. jaanuari 2016 ja nende sõidukite varuosad

                                    10(d).

                                    Plii kondensaatorite dielektrilistes keraamilistes materjalides, mis kompenseerivad ultrahelisonarites sensorite temperatuuri kõikumisi

                            (3)

                                    11.

                                    Pürotehnilised sütikud

                        Sõidukid tüübikinnituse kuupäevaga enne 1. juulit 2006 ja nende sõidukite varuosad

                                    12.

                                    Pliid sisaldavad termoelektrilised materjalid sõidukite elektriseadmetes, et vähendada eralduva soojuse rekuperatsiooni teel CO2 heidet.

                        Sõidukid tüübikinnituse kuupäevaga enne 1. jaanuari 2019 ja nende sõidukite varuosad

                        X

                           Kuuevalentne kroom

                                    13(a).

                                    Korrosioonivastased katted

                        Varuosadena sõidukitele, mis on lastud turule enne 1. juulit 2007

                                    13(b).

                                    Korrosioonivastased katted polt-mutter-ühendustele šassiirakendustes

                        Varuosadena sõidukitele, mis on lastud turule enne 1. juulit 2008

                                    14.

                                    Autoelamutes kasutatavate absorptsioonkülmikute süsinikterasest jahutussüsteemi korrosioonitõrjevahend sisaldusega jahutuslahuses kuni 0,75 massiprotsenti, välja arvatud juhul, kui muud jahutustehnoloogiad on kättesaadavad (st turul kättesaadavad autoelamutes kasutamiseks) ja see ei kahjusta keskkonda ning kasutajate tervist ja/või ohutust

                        X

                           Elavhõbe

                                    15(a).

                                    Lahenduslambid esilaternates

                        Sõidukid tüübikinnituse kuupäevaga enne 1. juulit 2012 ja nende sõidukite varuosad

                        X

                                    15(b).

                                    Fluorestsentslambid armatuurlaua ekraanides

                        Sõidukid tüübikinnituse kuupäevaga enne 1. juulit 2012 ja nende sõidukite varuosad

                        X

                           Kaadmium

                                    16.

                                    Elektrisõidukite akud

                        Varuosadena sõidukitele, mis on lastud turule enne 31. detsembrit 2008

               Märkused:

                        —

                        homogeenses materjalis võib plii, kuuevalentse kroomi ja elavhõbeda maksimumkontsentratsioon olla kuni 0,1 massiprotsenti ja kaadmiumi maksimumkontsentratsioon kuni 0,01 massiprotsenti;

                        —

                        erandi kehtivuse lõppemise ajal turul olevate sõidukite osade taaskasutamine on lubatud piiranguteta, kuna artikli 4 lõike 2 punkt a seda ei hõlma;

                        —

                        artikli 4 lõike 2 punkti a sätteid ei kohaldata alates 1. juulist 2003 turule lastud varuosadele, mida kasutatakse enne 1. juulit 2003 turule lastud sõidukite puhul (6).

         (1)  Demonteeritakse, kui seoses punktiga 10 ületatakse keskmiseks künniseks määratud 60 grammi sõiduki kohta. Selle tingimuse kohaldamisel ei arvestata elektroonilisi seadmeid, mida valmistaja ei ole paigaldanud tootmisliinil.

         (2)  See erand vaadatakse läbi 2015. aastal.

         (3)  See erand vaadatakse läbi 2014. aastal.

         (4)  See erand vaadatakse läbi enne 1. jaanuari 2012.

         (5)  Demonteeritakse, kui seoses punkti 8 alapunktidega a–j ületatakse keskmiseks künniseks määratud 60 grammi sõiduki kohta. Selle tingimuse kohaldamisel ei arvestata elektroonilisi seadmeid, mida valmistaja ei ole paigaldanud tootmisliinil.

         (6)  Seda tingimust ei kohaldata rataste tasakaalustusvihtide, elektrimootorite süsiharjade ja pidurite hõõrdkatete suhtes.”